laion/Wikipedia-Exotic huggingface dataset:
ლუკა მოდრიჩი

ლუკა მოდრიჩი (ხორ. Luka Modrić; დ. 9 სექტემბერი 1985, ზადარი, ისფრ) — ხორვატი ფეხბურთელი, მადრიდის „რეალისა“ და ხორვატიის ეროვნული ნაკრების ნახევარმცველი. არის უეფა-ს ჩემპიონთა ლიგის გამარჯვებული (2014, 2016, 2017, 2018) და მსოფლიო ჩემპიონატის ვერცხლის პრიზიორი (2018). 2002 წელს 16 წლის ლუკა მოდრიჩმა გააფორმა კონტრაქტი ზაგრების „დინამოსთან“, 1 წლით ის ახალგაზრულ კლუბში იყო, შემდეგ არენდით ითამაშა ბოსნიურ „ზრინსკში“, სადაც მან სწრაფად გამოავლინა თავისი პოტენციალი, გახდა ბოსნიის პრემიერ ლიგის საუკეთესო ფეხბურთელი, ამ დროს ის 18 წლის იყო. მომდევნო წელი ლუკამ არენდით გაატარა ზაპრეზიჩის „ინტერში“. მოდრიჩი „დინამოში“ 2005 წელს დაბრუნდა კლუბთან კონტრაქტი 2015 წლამდე გაახანგრძლივა. 2008 წლის 26 აპრილს მოდრიჩმა კონტრაქტი გააფორმა ინგლისურ „ტოტენჰემ ჰოტსპურთან“, სამედიცინო შემოწმების შემდეგ ხორვატმა 6 წლიანი კონტრაქტი გააფორმა, სატრანსფერო თანხა 16,5 მილიონ ევროს შეადგენდა. 2012 წლის 27 აგვისტოს მოდრიჩმა „მადრიდის რეალთან“ 5 წლიანი კონტრაქტი გააფორმა. ესპანურმა კლუბმა მოდრიჩის სანაცვლოდ 32 მლნ. გირვანქა სტერლინგი გადაიხადა. 30 აგვისტოს შედგა ხორვატის დებიუტი „სამეფო კლუბის“ რიგებში. ის 83-ე წუთზე შევიდა მოედანზე, ესპანეთის სუპერთასის შეხვედრაში, „ბარსელონას“ წინააღმდეგ. კატალონიელები 2:1 დამარცხდნენ, 2 მატჩის ჯამში 4:4 და სტუმრად გატანილი მეტი გოლის წყალობით მადრიდელები გახდნენ თასის მფლობელი. ეს გამოდგა ხორვატის პირველი ტიტული ესპანეთში. 3 ნოემბერს კი გაიტანა თავისი პირველი გოლი ახალ კლუბის რიგებში, ლუკამ სარაგოსას კარი აიღო. ლუკა მოდრიჩის დებიუტი ხორვატიის ნაკრების რიგებში 2006 წლის 1 მარტს შედგა ბაზელში არგენტინის ნაკრების წინააღმდეგ. 2011 წლის 1 ოქტომბერს კი ნაკრების რიგებში ჩაატარა 50-ე მატჩი. 2010 წლის მაისში მოდრიჩი დაქორწინდა ვანე ბოსნიჩზე (Vanja Bosnić). 2010 წლის 6 ივნისს კი შეეძინა ვაჟი ივანი (Ivano). დინამო ზაგრები:(6) ხორვატიის ჩემპიონი (3): 2005/06, 2006/07, 2007/08 ხორვატიის თასის მფლობელი (2): 2006/07, 2007/08 ხორვატიის სუპერთასის მფლობელი (1): 2007 რეალ მადრიდი:(22) ესპანეთის ლა ლიგა (3): 2016–17, 2019–20, 2021–22 ესპანეთის თასი (1): 2013–14 ესპანეთის სუპერთასი (4): 2012, 2017, 2020, 2022 უეფა-ს ჩემპიონთა ლიგა (5): 2013–14, 2015–16, 2016–17, 2017–18, 2021–22 უეფა-ს სუპერთასი (4): 2014, 2016, 2017, 2022 ფიფა-ს მსოფლიო საკლუბო ჩემპიონატი (5): 2014, 2016, 2017, 2018, 2022–23 პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) ლუკა მოდრიჩი – უეფას ჩანაწერი (ინგლისური) ლუკა მოდრიჩი — ფიფას ჩანაწერი[დაარქივებული] ↑ http://www.newsoftheworld.co.uk/ ↑ http://news.bbc.co.uk/sport2/hi/football/teams/t/tottenham_hotspur/7368463.stm ↑ http://www.realmadrid.com/cs/Satellite/es/Actualidad_Primer_Equipo/1330114707769/noticia/Noticia/Luka_Modric_firma_su_contrato_con_el_Real_Madrid.htm ↑ http://www.realmadrid.com/cs/Satellite/en/Actualidad_Primer_Equipo_en/1330116229721/noticia/Cronica/2-1:_Real_Madrid_wins_its_ninth_Supercup.htm
კოლონის დეპარტამენტი

კოლონის დეპარტამენტი (ესპ. Departamento de Colón) — ჰონდურასის ერთ-ერთი დეპარტამენტი. შეიქმნა 1881 წელს. დედაქალაქია ტრუხილიო, სხვა მნიშვნელოვანი ქალაქია ტოკოა. სწორედ ტრუხილიოში მოხდა პირველი კათოლიკური მისების შესვლა ამერიკაში, მას შემდეგ, რაც 1502 წელს ქრისტეფორე კოლუმბმა ჰონდურასის ნაპირებს მიაღწია. კოლონის ძირითადი მოსახლეობა გარიფუნას ხალხია. გამოირჩევა სუფთა პლაჟებითა და წვიმის ტყეებიანი ეროვნული პარკებით. ტრუხილიოში მდებარე კოლონიურ პერიოდში აშენებულ სანტა-ბარბარას ციხესიმაგრეში განხორციელდა ამერიკელი სამხედრო ავანტურისტის უილიამ უოლკერის სიკვდილით დასჯა; მისი ნეშტი ქალაქის სასაფლაოზე მარხია. 2005 წლის მონაცემებით, მოსახლეობა 284 900 ადამიანს შეადგენდა. ფართობი 8 875 კმ²-ია. კოლონის დეპარტამენტი 10 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ჰონდურასის ინტერაქტიული რუკა დაარქივებული 2012-03-24 საიტზე Wayback Machine.
იიგევა

იიგევა (ესტ. Jõgeva, გერმ. Laisholm) — ქალაქი ესტონეთის აღმოსავლეთ ნაწილში, იიგევამაას მაზრის ადმინისტრაციული ცენტრი. მოსახლეობა 6 ათასზე მეტი. პირველად ნახსენებია 1599 წლის პოლონურ წყაროებში, როგორც იაგივა. გერმანული დასახელება ლაისჰოლმია. 1876 წლამდე, სანამ იიგევას გავლით არ გაიყვანეს სარკინიგზო მონაკვეთი ტალინი - ტარტუ, ის რჩებოდა პატარა დასახლებად, შემდეგ განვითარება დაიწყო და 1938 წელს ქალაქის სტატუსი მიიღო. 1950-1991 წლებში იიგევა იყო იიგევის რაიონის ცენტრი. ქალაქში დაბადებული კულტურის გამოჩენილი მოღვაწეების პატივსაცემად ტარდება ახალგაზრდული ფესტივალები: ბეტი ალვერისადმი მიძღვნილი პოეზიის შემოდგომის დღეები „ვარსკვლავური დრო“ და ალო მატიზენისადმი მიძღვნილი შემოდგომის მუსიკის დღეები. ქალაქში დაფიქსირდა ესტონეთში ყველაზე დაბალი ტემპერატურა −43,5 °C. ბეტი ალვერი (მწერალი) მაღაზია იიგევას დეპარტამენტში საბჭოთა ეპოქიდან იიგევას რკინიგზის სადგური საცხოვრებელი შენობა საბჭოთა ეპოქიდან ესტონეთის ქალაქების სია ↑ Eesti statistika 2012 ესტონეთის სტატისტიკა 2012 (ესტონური)
კომაიაგუის დეპარტამენტი

კომაიაგუის დეპარტამენტი (ესპ. Departamento de Comayagua) — ჰონდურასის ერთ-ერთი დეპარტამენტი. მდებარეობს ქვეყნიც ცენტრალურ ნაწილში. დედაქალაქია კომაიაგუა. 2005 წლის მონაცემებით, მოსახლეობა 390 643 ადამიანს შეადგენდა. ფართობი 5 196 კმ²-ია. კომაიაგუის დეპარტამენტი 12 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.
კოპანის დეპარტამენტი

კოპანის დეპარტამენტი (ესპ. Departamento de Copán) — ჰონდურასის ერთ-ერთი დეპარტამენტი. მდებარეობს ქვეყნის დასავლეთ ნაწილში. დედაქალაქია სანტა-როსა-დე-კოპანი. ცნობილია თავისი თამბაქოთი და სიგარებით. დეპარტამენტის ტერიტორიაზე მდებარეობს კოლუმბამდელი არქეოლოგიური ძეგლი კოპანი — მაიას ცივილიზაციის ერთ-ერთი ყველაზე დიდი ქალაქი. 2015 წლის მონაცემებით, მოსახლეობა 382,722 ადამიანს შეადგენდა. ფართობი 3 203 კმ²-ია. კოპანის დეპარტამენტი 23 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები Ruinas de Copan: Guía del turista დაარქივებული 2017-09-25 საიტზე Wayback Machine. Ruinas de Copan Mapa interactivo დაარქივებული 2019-03-29 საიტზე Wayback Machine. de las ruinas de Copán y Santa Rosa de Copán ↑ GeoHive - Honduras extended. ციტირების თარიღი: 2015.
კორტესის დეპარტამენტი

კორტესის დეპარტამენტი (ესპ. Departamento de Cortés) — ჰონდურასის ერთ-ერთი დეპარტამენტი. 2005 წლის მონაცემებით, მოსახლეობა 1 365 497 ადამიანს შეადგენდა. ფართობი 3 954 კმ²-ია. წარმოადგენს ქვეყნის ყველაზე ხალხმრავალ დეპარტამენტს. დასავლეთ ნაწილში აღმართულია მერედონის მთები, თუმცა უმეტეს ნაწილში ტროპიკული დაბლობებია. შეიქმნა 1893 წელს, სანტა-ბარბარასა და იოროს დეპარტამენტების ტერიტორიების ხარჯზე. დედაქალაქია სან-პედრო-დე-სულა. ატლანტის ოკეანის სანაპირო ზოლო გამოირჩევა მრავალი საუცხოო პლაჟით. კორტესი ჰონდურასის ეკონომიკის გულია, ვინაიდან აქ მდებარე სულას ხეობა ქვეყნის მთავარი სასოფლო-სამეურნეო და სამრეწველი რეგიონია. XIX საუკუნის ბოლოს აქ ამერიკულმა ბანანის კომპანიებმა გააშენეს ვრცელი პლანტაციები, განავითარეს აშშ-ში გემებით ხილის გადასაზიდი ინფრასტრუქტურა. კორტესის დეპარტამენტი 12 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.
უძირო გზა

უძირო გზა — ჯგუფ ამორალის (შემდგომში „წერილი“) სადებიუტო ალბომი, რომელიც ჩაიწერა 1997 წელს. იგი კომერციულად არ გამოცემულა. ალბომში შესულია ჯგუფის ცნობილი სიმღერა „იცეკვე ჩემთან“. იცეკვე ჩემთან (6:01) უძირო ცა (6:47) მეზობლებს სძინავთ (4:44) მითხარი სად ხარ (5:30) მიწის ქვეშ (3:40) მომეცი წვიმა (3:56) ვქრები (3:33) გია თოიძე – ვოკალი, გიტარა კოტე კალანდაძე – გიტარა ლევან სვანიძე – ბასი სანდრო კაპანაძე – საქსოფონი, კლავიშები დათო თოიძე – დასარტყმელი საკრავები რევიუ: ამორალი – უძირო გზა (1997)
The View (სიმღერა)

The View — პირველი (და ერთადერთი) სინგლი სტუდიური ალბომიდან Lulu, რომელიც 2011 წლის 27 სექტემბერს გამოვიდა. ლუ რიდი - წამყვანი ვოკალი, რიტმული გიტარა მეტალიკა ჯეიმზ ჰეტფილდი – დამატებითი ვოკალი, რიტმული გიტარა კირკ ჰემეტი – წამყვანი გიტარა რობერტ ტრუჰილო – ბას-გიტარა ლარს ულრიხი – დასარტყმელი საკრავები ↑ The View - Single. iTunes. ციტირების თარიღი: 2012-07-19.
იიჰვი

იიჰვი (ესტ. Jõhvi) — ქალაქი ესტონეთის ჩრდილო-აღმოსავლეთ ნაწილში, იდა-ვირუმაას მაზრის ადმინისტრაციული ცენტრი. სამხრეთით ესაზღვრება ქალაქ კოჰტლა-იარვეს აჰტმეს ნაწილი. პირველად მოიხსენიება 1241 წელს დანიურ მატიანეში სახელწოდებით გევი (იევე). XVI საუკუნის ბოლოდან გადავიდა შვედეთის დაქვემდებარებაში, ხოლო ნიშტადტის საზავო ხელშეკრულების შემდეგ, 1918 წლამდე, შედიოდა რუსეთის იმპერიის შემადგენლობაში. ესტონეთის ქალაქების სია ↑ Eesti statistika 2012 ესტონეთის სტატისტიკა 2012 (ესტონური) ↑ 2000 წლის აღწერა ვიკისაწყობში არის გვერდი თემაზე: იიჰვი
Quebec Magnetic

Quebec Magnetic — ამერიკული მძიმე მეტალ ჯგუფ მეტალიკის 2012 წლის 11 დეკემბერს გამოსული საკონცერტო ვიდეო ალბომი. ვიდეოში ნაჩვენებია კვებეკში, პეპსის კოლიზეუმში, ჩატარებული ორი შოუ 2009 წელს, მათი World Magnetic ტურნეს ფარგლებში. ეს ალბომი მეტალიკის საკუთარ ლებლზე, Blackened Recordings, გამოსული პირველი ალბომია. ალბომის გამოსვლა გამოცხადდა 2012 წლის 20 სექტემბერს; მეტალიკის გულშემატკივრები ინტერნეტის საშუალებით ირჩევდნენ ორ შოუს, რომლებიც მთლიანად იქნებოდა წარმოდგენილი ალბომში, ხოლო დანარჩენი სიმღერები — როგორც „დამატებითი“. უკვე 22 ოქტომბერს ალბომის სიმღერების სია, გამოშვების თარიღი და გარეკანის გაფორმება ცნობილი გახდა. 19 ნოემბერს გამოვიდა ალბომის 33 წამიანი ტრეილერი. დაახლოებით 14 000 ეგზემპლარი გაიყიდა ალბომის გამოშვებიდან პირველივე კვირაში, ხოლო თავად ალბომმა მეორე ადგილი დაიკავა ბილბორდის საუკეთესო მუსიკალური ვიდეოების ჩარტში. ჯეიმზ ჰეტფილდი - ვოკალი, რიტმული გიტარა; კირკ ჰემეტი - წამყვანი გიტარა; რობერტ ტრუჰილო - ბას-გიტარა; ლარს ულრიხი - დასარტყმელი საკრავები. ↑ 1.0 1.1 METALLICA: 2009 'World Magnetic' Concerts From Quebec City To Be Released On DVD. Blabbermouth.net (20 სექტემბერი, 2012). დაარქივებულია ორიგინალიდან — 2012-11-22. ციტირების თარიღი: 2012-10-22. ↑ 2.0 2.1 METALLICA: 'Quebec Magnetic' DVD, Blu-Ray Artwork Unveiled. Blabbermouth.net (22 ოქტომბერი, 2012). დაარქივებულია ორიგინალიდან — 2012-11-22. ციტირების თარიღი: 2012-11-22. ↑ METALLICA Takes Ownership Of Its Masters, Launches New Record Label. Blabbermouth.net (30 ნოემბერი, 2012). დაარქივებულია ორიგინალიდან — 2012-12-01. ციტირების თარიღი: 2012-12-01. ↑ METALLICA: 'Quebec Magnetic' DVD Teaser Trailer Available. Blabbermouth.net (19 ნოემბერი, 2012). დაარქივებულია ორიგინალიდან — 2012-11-22. ციტირების თარიღი: 2012-11-22. ↑ METALLICA: 'Quebec Magnetic' DVD First-Week Sales Revealed. Blabbermouth.net (21 დეკემბერი, 2012). დაარქივებულია ორიგინალიდან — 2012-12-21. ციტირების თარიღი: 2012-12-21. ↑ MAHASZ – Magyar Hanglemezkiadók Szövetsége. mahasz.hu. ციტირების თარიღი: 2013-01-05.
იანვარი 2005

2005 წლის მოვლენები: იანვარი | თებერვალი | მარტი | აპრილი | მაისი | ივნისი | ივლისი | აგვისტო | სექტემბერი | ოქტომბერი | ნოემბერი | დეკემბერი 2 იანვარი — საქართველოს ახალმა ელჩმა ლევან ასათიანმა თეირანში რწმუნებათა სიგელები გადასცა ირანის პრეზიდენტს მოჰამედ ხათამის. 5 იანვარი — ამოქმედდა საქართველოს ახალი სამოქალაქო კოდექსი. 11 იანვარი — თბილისში გაფორმდა შეთანხმება საბორნე-სარკინიგზო მიმოსვლის დაწყების შესახებ რუსეთიდან ამიერკავკასიის მიმართულებით, კავკაზი-ფოთის მარშრუტზე. 12 იანვარი — სოხუმში გაიმართა ე.წ. "აფხაზეთის რესპუბლიკის საპრეზიდენტო არჩევნები". ამომრჩეველთა 91% მიიღო სერგეი ბაღაფშისა (პრეზიდენტი) და რაულ ხაჯიმბას (ვიცე-პრეზიდენტი) ტანდემმა. 14 იანვარი — თბილისში გაიხსნა ნატოს წარმომადგენლობა კავკასიასა და ცენტრალურ აზიაში. 17 იანვარი რუსეთმა ვეტო დაადო ეუთოს დამკვირვებელთა მანდატის გაგრძელებას საქართველო-რუსეთის საზღვარზე (დაღესტან-ჩეჩნეთ-ინგუშეთის მონაკვეთი). ე. წ. სამხრეთ ოსეთის რესპუბლიკის უშიშროების სახელმწიფო კომიტეტის თავმჯდომარედ დაინიშნა ანატოლი იაროვოი, რომელიც რუსეთის უშიშროების ფედერალური სამსახურის მორდვეთის ავტონომიური რესპუბლიკის სამმართველოს უფროსად მუშაობდა. 18 იანვარი — კოდორის ხეობაში მაღალი ძაბვის გადამცემ ხაზ "კავკასიონზე" განხორციელდა დივერსიული აქტი, რის შედეგადაც საქართველოს დიდი ნაწილი ელექტრობის გარეშე დარჩა. 19 იანვარი — აფხაზეთის გავლით რუსეთიდან თბილისში ჩამოვიდა კუბის მოქალაქე რაფაელ სანჩესი, რომელმაც საქართველოს ხელისუფლებისგან დევნილის სტატუსი, ან მესამე, ესპანურენოვან ქვეყანაში გამგზავრებაში ხელშეწყობა ითხოვა. 20 იანვარი — ცხინვალის რეგიონში ოსმა სეპარატისტებმა სოფელ ერედვის საგუშაგოდან 2 ქართველი პოლიციელი მოტყუებით გაიტაცეს. 21 იანვარი — საქართველოს უზენაესი სასამართლოს გადაწყვეტილებით, ადამიანის გატაცებაში ბრალდებულ შოთა (მევლუდ) ჭიჭიაშვილს თავისუფლების 22 წლით აღკვეთა მიესაჯა. ჭიჭიაშვილი დამნაშავედ სცნეს ადამიანთა გატაცებაში, მკვლელობაში, შეიარაღებული ბანდფორმირებების შექმნასა და სხვა დანაშაულებში. 25 იანვარი საქართველოს დელეგაციამ პრეზიდენტის მეთაურობით მონაწილეობა მიიღო მსოფლიო ეკონომიკური ფორუმის მუშაობაში დავოსში. ევროპის საბჭოს საპარლამენტო ასამბლეის სხდომაზე, სტრასბურგში, საქართველოს პრეზიდენტმა წარადგინა აფხაზეთსა და სამხრეთ ოსეთში კონფლიქტების მოგვარების კონცეფცია. 26 იანვარი — საქართველოს პრეზიდენტი მიხეილ სააკაშვილი სიტყვით გამოვიდა ევროპის საბჭოს ასამბლეის სხდომაზე და კონფლიქტების მოწესრიგების სამშვიდობო ინიციატივა წარადგინა. მიხეილ სააკაშვილი ვიქტორ იუშენკო 1 იანვარი ლუქსემბურგი გახდა ევროპის კავშირის თავმჯდომარე ქვეყანა. თურქეთში მიმოქცევაში გაუშვეს თურქული ლირის ახალი ბანკნოტები: 1 ახალი ლირა 1 მილიონ ძველ ლირას უდრის. 9 იანვარი — მაჰმუდ აბასი არჩეულ იქნა პალესტინის ეროვნული ადმინისტრაციის თავმჯდომარედ. 12 იანვარი — გაშვებულ იქნა ზონდი Deep Impact, რომლის მისიაა კომეტა Tempel 1-ის განადგურება. 14 იანვარი — კოსმოსური აპარატი Huygens დაეშვა სატურნის თანამგზავრ ტიტანზე. 20 იანვარი — ჯორჯ ბუში შეუდგა მეორე ვადით აშშ-ს პრეზიდენტის მოვალეობის შესრულებას. 22 იანვარი — ჩრდილოეთ კორეის საგარეო საქმეთა სამინისტროს განცხადებით, ეს ქვეყანა ატომური იარაღის მფლობელი გახდა. 23 იანვარი — ვიქტორ იუშჩენკომ დადო ფიცი და შეუდგა უკრაინის პრეზიდენტის მოვალეობის შესრულებას. 15 იანვარი — ვიკიპედიის პროექტს 4 წელი შეუსრულდა. 2001 წლის 15 იანვარს დაფუძნდა ინგლისური ვიკიპედია.
მამაცი გული

მამაცი გული — მელ გიბსონის ფილმი. ფილმი ასახავს XIII საუკუნეში შოტლანდიელების და მათი ეროვნული გმირის, უილიამ უოლესის ბრძოლას დამოუკიდებლობისთვის ინგლისის წინააღმდეგ. მელ გიბსონი - უილიამ უოლასი სოფი მარსო - პრინცესა იზაბელა პატრიკ მაკგოჰანი - მეფე ედვარდი კათრინ მაკ-კორმაკი - მარონი ბრენდან გლისონი - ჰემიში აგნუს მაკფედიენი - რობერტ ბრიუსი ოსკარი საუკეთესო სურათისთვის საუკეთესო რეჟისორისთვის: მელ გიბსონი საუკეთესო ოპერატურისთვის: ჯონ ტოლი საუკეთესო გრიმისთვის: პიტერ ფრამტონი, პოლ პატისონი, ლუის ბარველიტოლი საუკეთესო ხმის მონტაჟისთვის: ლონ ბენდერი, პელ ჰალბერგი BAFTA საუკეთესო კოსტუმების დიზაინი: ჩარლზ კნოდი საუკეთესო ოპერატურა: ჯონ ტოლი ოქროს გლობუსი საუკეთესო რეჟისორი: მელ გიბსონი „მამაცი გული“ — კინოფილმების ინტერნეტ-მონაცემთა ბაზა (ინგლისური) „Braveheart“ — Allmovie-ზე „მამაცი გული“ — Rotten Tomatoes „Braveheart“ — Box Office Mojo-ზე „Braveheart“ — Metacritic-ზე
ვენდეტა

ვენდეტა (იტალ. vendetta — შურისძიება) — სისხლის აღების ადათი; წესჩვეულება მოდის უპირატესად სარდინიიდან და კორსიკიდან, რომელმაც გავრცელება ჰპოვა მთელ მსოფლიოში. მალე ეს ტერმინი ლიტერატურულ წიგნებსა და კრებულებშიც დაიწერა. ამ ტერმინს ხმარობდნენ იმ ადამიანის გამომსახველად, რომელიც თუ ქართული ენითა და განმარტებით განვმარტავთ, ფირალობდა ან აბრაგობდა. ასეთი პიროვნებები იყვნენ ცნობილი ფირალები და აბრაგები: დათიკო შევარდნაძე, კიკია მამულაიშვილი, სიმონა დოლიძე, ერასტი ჯორბენაძე და სხვები. სისხლის აღება უცხო სიტყვათა ლექსიკონი
გიგი სულაკაური

გიგი არჩილის ძე სულაკაური (დ. 16 ოქტომბერი, 1953, თბილისი — გ. 13 დეკემბერი, 2012) — ქართველი პოეტი, მწერალი. გიგი სულაკაური დაიბადა 1953 წლის 16 ოქტომბერს, მწერალ არჩილ სულაკაურის ოჯახში. 1979 წელს დაამთავრა თბილისის სახელმწიფო უნივერსიტეტის (თსუ) ფილოლოგიის ფაკულტეტი. მუშაობდა ჟურნალ „მნათობში“. 2008 წელს იყო თბილისის საკრებულოს ლიტერატურული კონკურსის — „გალას“ ჟიურის წევრი. გარდაიცვალა თბილისში, დაკრძალულია დიდუბის პანთეონში. ზოდიაქის ბორბალი (ლექსები), თბ. ნაკადული, 1985 კედელი (ლექსები), თბ. მერანი, 1988 ხეები, ბიჭი და სხვ... (ლექსები), რედ. რუსუდან ლოლაძე, მხატვ. ჯემალ ზენაიშვილი, თბ. მერანი, 1995 მე და ჩემი ლიზა (მოთხრობები), თბ. ბაკურ სულაკაურის გამომცემლობა, 2004, ISBN 99940-15-89-3 თამაში რევოლვერით (მოთხრობები, ესე), თბ. ბაკურ სულაკაურის გამ-ბა, 2008, ISBN 978-9941-403-35-4 საგნები თოვლში (ლექსები), თბ. : მერანი, 1982 ქუჩის ბიჭების გასაგონად (ლექსები), მხატვ. ლაშა სულაკაური, თბ. ბაკურ სულაკაურის გამ-ბა, 2000, ISBN 99928-52-52-6 ხეტიალი (ლექსები), თბ. ქართული ბიოგრაფიული ცენტრი, მხატვარი ლაშა სულაკაური, 2011, ISBN 978-9941-9190-5-3 საბა (ლიტერატურული პრემია) ნომინაციაში: „წლის საუკეთესო პროზაული კრებული“ მოთხრობების კრებულისათვის „თამაში რევოლვერით“, 2009 [1] „მე ვარ გოლიათი და მე ვარ მკვდარი, ე. ი. მკვდარი გოლიათი ვარ”, 14 დეკემბერი, 2012 [2] დაარქივებული 2013-09-13 საიტზე Wayback Machine. ანა კორძაია-სამადაშვილი — „მე ხომ გიგი ვარ“, ჟურნალი „ცხელი შოკოლადი“, 7 მაისი, 2012 [3] მიხო მოსულიშვილი — „ნაღდის მძებნელი“, 16 იანვარი, 2013 [4] დაარქივებული 2013-02-21 საიტზე Wayback Machine. შოთა იათაშვილი — „გიგი სულაკაურის კედელი“, 14 დეკემბერი, 2012 სულაკაური გიგი დაარქივებული 2012-05-09 საიტზე Wayback Machine. სულაკაური გიგი - Sulakauri Gigi დაარქივებული 2022-11-29 საიტზე Wayback Machine. სულაკაური, გიგი თამაში რევოლვერით[მკვდარი ბმული] ყაყაჩოების მინდორი ყვავები და ყაყაჩოები ფრაგმენტი გიგი სულაკაურის პოეზიის საღამოდან (ლიტერატურის მუზეუმი, 2011 წლის ოქტომბერი) არჩილ სულაკაურის დაბადების დღისთვის დაწერილი... Gigi Sulakauri, Collection of Poems “Wander” Books by Gigi Sulakauri Sulakauri, Gigi VIAF: Sulakauri, Gigi ↑ Gigi Sulakauri (2000), Kʻučʻis bičebis gasagonad, Tʻbilisi: Bakur Sulakauris gamomcʻemloba, ISBN 9992852526, OCLC 48619022, 9992852526, http://openlibrary.org/books/OL3543329M/Kʻučʻis_bičebis_gasagonad ↑ „თამაში რევოლვერით“
ელ-პარაისოს დეპარტამენტი

ელ-პარაისოს დეპარტამენტი (ესპ. Departamento de El Paraíso) — ჰონდურასის ერთ-ერთი დეპარტამენტი. მდებარეობს ქვეყნის სამხრეთ-აღმოსავლეთ ნაწილში. დედაქალაქია იუსკარანი. ესაზღვრება ჩოლუტეკის, ფრანსისკო-მორასანისა და ოლანხოს დეპარტამენტები, ასევე ნიკარაგუა. შეიქმნა 1878 წელს, როდესაც გამოეყო ტეგუსიგალპის დეპარტამენტს. 2005 წლის მონაცემებით, მოსახლეობა 383 565 ადამიანს შეადგენდა. ფართობი 7 218 კმ²-ია. ელ-პარაისოს დეპარტამენტი 19 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.
ფრანსისკო-მორასანის დეპარტამენტი

ფრანსისკო-მორასანის დეპარტამენტი (ესპ. Departamento de Francisco Morazán) — ჰონდურასის ერთ-ერთი დეპარტამენტი. მდებარეობს ქვეყნის ცენტრალურ ნაწილში. დედაქალაქია სახელმწიფოს დედაქალაქი ტეგუსიგალპა. 1943 წლამდე ერქვა ტეგუსიგალპის დეპარტამენტი, თუმცა ამჟამინდელი სახელი ჰინდურასის ეროვნული გმირის — ფრანსისკო მორასანის პატივსაცემად ეწოდა. დეპარტამენტის რელიეფი საკმაოდ მთიანია; ქედები დაფარულია ფიჭვის ტყეებით. ბევრ მაღალ მწევრველზე წარმოდგენილია ნისლიანი ტყეები. უკიდურეს სამხრეთ-აღმოსავლეთ ნაწილში წყნაროეკენური მშრალი ტყის გარემოა. 2005 წლის მონაცემებით, მოსახლეობა 1 680 700 ადამიანს შეადგენდა. ფართობი 7 946 კმ²-ია. ფრანსისკო-მორასანის დეპარტამენტი 29 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.
გრასიას-ა-დიოსის დეპარტამენტი

გრასიას-ა-დიოსი (ესპ. Gracias a Dios – მადლობა ღმერთს) — ჰონდურასის ერთ-ერთი დეპარტამენტი. მდებარეობს ქვეყნის აღმოსავლეთ ნაწილში. დედაქალაქია პუერტო-ლემპირა. ერთ დროს წარმოადგენდა მოსკიტების სანაპიროს ნაწილს, თუმცა 1957 წელს დეპარტამენტად ჩამოყალიბდა. ქვეყნის დანარჩენი ნაწილისგან შედარებით მოწყვეტილია და ხმელეთიდან ძნელად მისაღწევი, ამიტომ, ჰონდურასის ქალაქებიდან გრასიას-ა-დიოსისკენ სრულდება ავიარეისები. 2005 წლის მონაცემებით, მოსახლეობა 76 278 ადამიანს შეადგენდა. ფართობი 16 630 კმ²-ია. მიუხედავად იმისა, რომ ფართობის მხრივ ის ქვეყანაში მეორე უდიდესი დეპარტამენტია, მოსახლეობა საკმაოდ მცირეა და მოიცავს ფიჭვის ვრცელ სავანებს, ჭაობებსა და წვიმის ტყეებს. გრასიას-ა-დიოსის დეპარტამენტი 6 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.
მარადისობის კანონი

მარადისობის კანონი — ნოდარ დუმბაძის უკანასკნელი რომანი. ნაწარმოების მთავარი გმირია მწერალი ბაჩანა რამიშვილი, რომელიც გულის შეტევის გამო საავადმყოფოში მოხვდება, სადაც ის მის ცხოვრებას იხსენებს და მარადისობის კანონს აღმოაჩენს. 1982 წელს გამოვიდა წიგნის ეკრანიზაცია. მარადისობის კანონი დაარქივებული 2013-05-14 საიტზე Wayback Machine. წიგნების ონლაინ-მაღაზიაში
მუსტვეე

მუსტვეე (ესტ. Mustvee, 1923 წლამდე ჩიორნი პოსადი, ჩერნო, ჩერნა, ჩიორნიე გორი) — ქალაქი ესტონეთის აღმოსავლეთ ნაწილში იიგევამაას მაზრაში ჩუდ-ფსკოვის ტბის ნაპირზე (აქვს ნავსადგურიც). არის დამოუკიდებელი საქალაქო მუნიციპალიტეტი და არ შედის არცერთი მუნიციპალიტეტის შემადგენლობაში. XX საუკუნის დასაწყისში მუსტვეეში მდებარეობდა შვიდი საეკლესიო ნაგებობა. მათგან ამჟამად მხოლოდ ოთხი შემორჩა: წმინდა ნიკოლოზის ეკლესია (მოსკოვის საპატრიარქოს ესტონეთის მართლმადიდებელი ეკლესია), სამების ერთმორწმუნეობრივი ეკლესია, ძველმართლმადიდებლური ეკლესია და ლუთერანული ეკლესია. ქალაქში ასევე არის ბაპტისტების სამლოცველო სახლი. ესტონეთში ძველმართლმადიდებლური რწმენის ერთ–ერთი ცენტრი. XVIII საუკუნეში სოფელი დასახლებული იყო უმეტესწილად რუსი ფედოსეეველებით და პომორებით, რომლებიც რელიგიურ დევნას გამოექცნენ. პომორების ძველმართლმადიდებლური თემი დღესაც არსებობს მუსტვეეში. ადგილობრივი ძველმართლმადიდებლების ყოფითი ცხოვრების გაცნობა შესაძლებელია ქალაქის მუზეუმში. 1950—1959 წლებში მუსტვეე იყო მუსტვეს რაიონის ცენტრი. ქალაქში წარმოდგენილია მსუბუქი მრეწველობა. ნაციონალური შემადგენლობა (2000): რუსები — 57,05 %, ესტონელები — 40,73 %. ქალაქის მუზეუმის გარდა მუსტვეეში ასევე არის სასწორების მუზეუმი, სადაც ამ ექსპოზციბის რაოდენობა ასს აჭარბებს. ღირსშესანიშნაობებს ასევე მიეკუთვენბა კალევიპოეგის ერთ–ერთი ქვა და მგლოვიარე გოგონას ქანდაკება(1973, ელმარ რებანე). ესტონეთის ევანგელური ლუთერანული ეკლესია მუსტვეეში წმინდა ნიკოლოზის ტაძარი მუსტვეეში ძველმართლმადიდებური ეკლესია ვიდეო დრონიდან, 2022 ესტონეთის ქალაქების სია ძველმართლმადიდებლური თემი მუსტვეეში ↑ 1.0 1.1 ესტონეთის გეოგრაფიული სახელები ↑ Eesti statistika 2012 ესტონეთის სტატისტიკა 2012 (ესტონური) ↑ ძველმართლმადიდებლობა
ესტონეთ-საქართველოს ურთიერთობები

ესტონეთ-საქართველოს ურთიერთობები — წარმოადგენს ურთიერთობებს ესტონეთსა და საქართველოს შორის. დიპლომატიური ურთიერთობები საქართველოსა და ესტონეთის რესპუბლიკას შორის დამყარდა 1992 წლის 16 ივნისს. 1999 წლიდან საქართველოს მოქალაქეების უფლებებს იცავდა საქართველოს გენერალური კონსული ლიეტუვის, ლატვიისა და ესტონეთის რესპუბლიკებში ზურაბ მარშანია. 2003 წლის სექტემბერში მოქმედება დაიწყო საქართველოს საელჩომ ლიეტუვის, ლატვიისა და ესტონეთის რესპუბლიკებში. საქართველოს ელჩად ლიეტუვის, ლატვიისა და ესტონეთის რესპუბლიკებში დაინიშნა დავით აფციაური. საქართველოს პრეზიდენტის 2006 წლის 13 ოქტომბრის № 606 ბრძანებულების თანახმად, შეიქმნა საქართველოს საელჩო ესტონეთის რესპუბლიკაში, სადაც დაინიშნა საქმეთა დროებითი რწმუნებული ზურაბ მარშანია. 2009 წლიდან ელჩია რუსლან აბაშიძე. 2004 წლის 10-11 ივნისი - ესტონეთის საგარეო საქმეთა მინისტრის კრისტიინა ოიულანდის ოფიციალური ვიზიტი; 2005 წლის 22-23 ნოემბერი - ესტონეთის პრეზიდენტის არნოლდ რუიტელის ვიზიტი; 2005 წლის 16-20 დეკემბერი - ესტონეთის პარლამენტის თავმჯდომარის ენე ერგმას ვიზიტი; 2006 წლის 9-11 მაისი - ესტონეთის პრეზიდენტის არნოლდ რუიტელის ვიზიტი; 2007 წლის სექტემბერი - ესტონეთის რესპუბლიკის პარლამენტის თავმჯდომარის ენე ერგმას ვიზიტი საქართველოში. 2008 წლის იანვარი - პრეზიდენტ ტოომას ჰენდრიკ ილვესის ვიზიტი საქართველოში. 2008 წლის თებერვალი - პრემიერ მინისტრის ანდრუს ანსიპის ვიზიტი; 2008 წლის აგვისტო - პრეზიდენტ ტოომას ჰენდრიკ ილვესის ვიზიტი საქართველოში 2008 წლის აგვსიტო - საგარეო საქმეთა მინისტრის ურმას პაეტის ვიზიტი საქართველოში 2004 წლის ოქტომბერი - საქართველოს პრეზიდენტის მიხეილ სააკაშვილის ვიზიტი ესტონეთში; 2008 წლის მარტი - პრემიერ მინისტრის ვლადიმერ გურგენიძის ვიზიტი ესტონეთში. 2009 წლის 22 თებერვალი, პარლამენტის თავმჯდომარის დავით ბაქრაძის ვიზიტი ესტონეთში. 2010 წლის იანვარში საქართველოს პრეზიდენტის მიხეილ სააკაშვილის ვიზიტი ესტონეთში. რუსლან აბაშიძე – 1 აპრილი, 2009-დღემდე ტომას ლუკი 18 სექტემბერი, 2008-დღემდე ურთიერთობები საქართველოსა და ესტონეთის რესპუბლიკას შორის დაარქივებული 2016-03-04 საიტზე Wayback Machine. ↑ ურთიერთობები საქართველოსა და ესტონეთის რესპუბლიკას შორის. დაარქივებულია ორიგინალიდან — 2013-03-30. ციტირების თარიღი: 2013-01-16.
ინტიბუკის დეპარტამენტი

ინტიბუკა (ესპ. Intibucá) — ჰონდურასის ერთ-ერთი დეპარტამენტი. მდებარეობს ქვეყნის სამხრეთ-დასავლეთ ნაწილში. დედაქალაქია ლა-ესპერანსა. შეიქმნა 1883 წელს, მანამდე მიეკუთვნებოდა ლა-პასისა და ლემპირის დეპარტამნენტებს. 2005 წლის მონაცემებით, მოსახლეობა 202 140 ადამიანს შეადგენდა. ფართობი 3 072 კმ²-ია. ინტიბუკის დეპარტამენტი 17 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები ინტერაქტიული რუკა დაარქივებული 2012-03-24 საიტზე Wayback Machine.